**Отчет за дейността на НЧ „Зора 1894“ гр. Шабла**

**за 2020г.**

**Уважаеми Дами и Господа,**

 Основните цели на читалището са да задоволяват потребностите на гражданите развитие и обогатяване на културния живот, социалната и образователната дейност. Запазване на обичаите и традициите на българския народ. Разширяване знанията на гражданите и приобщаването им към ценностите на науката, изкуството и културата. Възпитаване в дух на родолюбие и общочовешка нравственост. Възпитаване и утвърждаване на национално самосъзнание, а също така и осигуряване на достъп до информация. Основната дейност на читалището е свързана с библиотечното дело, развитието на любителското творчество, съхранение и разширяване на школите и клубовете по интереси, културни дейности- курсове, формации, чествания, концерти, фестивали, детски и младежки дейности. Предоставяне на интернет услуги, както и кандидатстване, разработване и реализиране на проекти.

 Център на дейността на читалищата е читалищната библиотека. Нейното състояние трябва да отговаря на реалните потребности на гражданите. За отчетния период Библиотеката към НЧ „Зора 1894“ разполага с общо 36267 библиотечни единици и 223 читатели. През годината са заети около 2500 библиотечни документи. Посещенията са около 1400, в които са включени както книги за дома, така и работа в читалнята. Мероприятията на библиотеката са свързани с работа с читателите, образователни инициативи, годишнини свързани с исторически дати и личности. През годината в читалищната библиотека и в двата отдела бяха проведени по-малко мероприятия с читателите, поради въведените противоепидемични мерки в страната. В Детският отдел се проведаха **–**  четене и обсъждане на детски книги и отбелязване на годишнини на български и чуждестранни писатели, изработваха се мартеници. През лятото се организира лятна читалня. Тук в тези дейности помагаха и децата от Школата по народно пеене. Регулярно се закупуват нови книги за нуждите на двата отдела, като през тази година Библиотеката кандидатства и спечели проект към Министерство на културата и бяха закупени нови книги на стойност 1211 лева. Редовно се прави и абонамент за периодични издания, за по добро обслужване на гражданите.

 Друг съществен момент в дейността на читалището са школите и съставите. Детският танцов състав Бърборино“ с ръководител Гергана Дафова взе участие във Фолклорен фестивал „Море от ритми” - гр. Балчик , от където завоюва първо място в категория детски танцови състави. Също така малките самодейци участваха и в онлайн Фолклорен фестивал „Мисионис пее и танцува”- гр.Търговище откъдето отново спечелиха първа награда в своята възрастова категория. Децата от ДТС „Бърборино“ вземат участие и по Проект „Заедно можем повече“, който се изпълнява от Община Шабла.

Продължава работата и на Фолклорна група „Добруджанка” с ръководител Жана Рачева. Групата взе участие във Празника на виното – Трифон Зарезан и отбелязването на Бабинден. Радостното е че в групата вземат участие и деца от кръжока по фолклор, с което се изпълнява една от основните цели на Читалището, а именно предаване на песента от поколение на поколение и запазване на бита и традициите.

 В читалището продължава работа също и клуба за народни хора с ръководител Даниела Кючукова.

 През месец август бе експонирана изложба – живопис на художника Радослав Нейчев.

 Радващото е, че през изминалата година беше сформирана школа по пиано към читалището с ръководител г-жа Теофания Христова. В школата участват над 20 души – деца и възрастни.

 Всички самодейни състави към читалището взеха дейно участие в провеждането на - Празника на виното-Трифон зарезан, концерта за 3-ти март, Никулден, Бабинден и други както и участие в мероприятия организирани съвместно със Съюза на офицерите и сержантите от запаса и резерва град Шабла.

 На читалищната сцена гостува Драматичен театър „Антон Страшимиров” - град Разград, с постановката „Търновската царица”, посветена на 8-ми Март, по покана на Община Шабла.

 През този отчетен период като цяло участията на съставите бяха малко,проведените мероприятия и концерти също. Всичко това беше обусловено от наложените противоепидемични мерки в цялата страна, във връзка с разпространението на Ковид-19.

 Спрямо материално-техническата база и сградния фонд има необходимост от вътрешен ремонт на помещенията като цяло , на електрическата инсталация , противопожарни изисквания във връзка с експлоатацията на сградата. Надявам се ремонтите и други дейности да бъде възможно да се осъществят като Читалището кандидатства и разработва проекти по различните Оперативни програми.

 Не на последно място искам да изкажа благодарност към ръководството на община Шабла, на съюза на офицерите и резервистите както и на всички спонсори и дарители, които ни помагаха през изминалата година.

Читалището има възможност и трябва да работи още по-добре за постигането на целите и утвърждаването му като обществено-значима институция със собствен принос в полза на гражданите.

 Изготвил: Даниела Кючукова …………………

 / Председател на ЧН на НЧ „Зора 1894“/